આ કાર્યવાહી માટે ફૂડ એન્ડ ડ્રગ્સ વિભાગે 60 જેટલી ટીમો બનાવી દૂધ ઉત્પાદકોના ત્યાં દૂધના સેમ્પલ લીધાં હતાં. લગભગ એક મહિના પહેલાં આરોગ્યવિભાગે રાજ્યવ્યાપી અભિયાન હાથ ધર્યું હતું. જેમાં 70 ટકા દૂધમાં પાણીની ઇતિશય ભેળસેળ જોવા મળતાં વિભાગ ચોંકી ઉઠ્યો હતો. વિવિધ ટીમો દ્વારા અલગ અલગ સ્થાનિક ડેરીઓ ઉપર ટીમોએ ચકાસણી દૂધના સેમ્પલ લીધાં હતાં. દૂધના સેમ્પલોને લેબમાં મોકલાયા છે. રિપોર્ટ આવ્યા બાદ કાયદેસરની કાર્યવાહી હાથધવામાં આવશે. ગાંધીનગર આરોગ્ય ખાતાના આદેશને પગલે નાનામોટા અનેક શહેરોમાં દરોડાની કાર્યવાહી કરાઇ છે. આરોગ્યવિભાગને અનેક ફરિયાદો મળી હતી કે વેપારીઓ વધારે નફો રળવા દૂધની બનાવટોમાં મોટીમાત્રામાં ભેળસેળ કરી રહ્યાં છે. આજે પંચમહાલ, જૂનાગઢ, વડોદરા સહિતના ઘણાં શહેરોમાં આરોગ્યવિભાગે વહેલી સવારથી જ તપાસ હાથ ધરી છે.